***\_\_\_\_\_\_\_\_\_\_\_\_\_\_\_\_\_ rayon Məhkəməsinə***

**İddiaçı**: \_\_\_\_\_\_\_\_\_\_\_\_\_\_\_\_\_\_\_\_\_\_

**Ünvan**: \_\_\_\_\_\_\_\_\_\_\_\_\_\_\_\_\_\_\_\_\_\_

**Cavabdehlər:** \_\_\_\_\_\_\_\_\_\_\_\_\_\_\_\_\_\_\_\_\_\_

**Ünvan**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**İDDİA ƏRİZƏSİ**

***(kredit müqavilələrinin etibarsız hesab edilməsinə dair)***

Mənimlə cavabdehlərdən biri olan \_\_\_\_\_\_\_\_\_\_\_\_\_\_\_\_\_\_ ASC-nın “Mərkəz” filialı arasında \_\_\_\_\_\_\_\_\_\_\_\_\_\_\_-cü ildə bağlanmış \_\_\_\_\_\_\_\_\_\_\_\_\_\_ saylı kredit müqavilələrinə əsasən illik 12 faiz olmaqla 60 ay müddətinə 1.500.000 manat məbləğində\_\_\_\_\_\_\_\_\_\_\_\_\_ saylı kredit müqaviləsinə əsasən 1.100.000 manat məbləğində kreditin verilməsi nəzərdə tutulub.

Kredit müqavilələrinin təminatı olaraq \_\_\_\_\_\_\_\_\_\_\_\_\_\_\_\_\_\_\_ məxsus Bakı şəhəri, \_\_\_\_\_\_\_\_\_\_\_\_\_\_\_\_\_\_\_\_yerləşən 23 saylı binanın 3-cü mərtəbəsində 73.7 kv.m qeyri-yaşayış sahəsi olan, 142.7 kv.m qeyri-yaşayış sahəsi olan, 187.2 kv.m qeyri-yaşayış sahəsi olan, 107.4 kv.m qeyri-yaşayış sahəsi olan, 188.9 kv.m qeyri-yaşayış sahəsi olan \_\_\_\_\_\_\_\_\_\_-cü il tarixli ipoteka müqavilələri ilə yüklü edilib.

\_\_\_\_\_\_\_\_\_\_\_\_\_\_\_\_\_\_\_\_\_\_\_ məxsus Bakı şəhəri, \_\_\_\_\_\_\_\_\_\_\_\_\_\_\_\_\_\_\_\_\_ yerləşən 23 saylı binanın 1-ci mərtəbəsində 39.9 kv.m qeyri-yaşayış sahəsi olan, 38.9 kv.m qeyri yaşayış sahəsi olan, 40.0 kv.m qeyri-yaşayış sahəsi olan, 39.9 kv.m qeyri-yaşayış sahəsi olan 16.09.2013-cü il tarixli ipoteka müqavilələri ilə yüklü edlib.

\_\_\_\_\_\_\_\_\_\_\_\_\_ MMC-yə məxsus olan \_\_\_\_\_\_\_\_\_\_\_\_\_\_\_\_\_\_ yerləşən 23 saylı binanın 8-ci mərtəbəsində 30672,0 kv.m qeyri-yaşayış sahəsi \_\_\_\_\_\_\_\_\_\_\_\_-cü il tarixli ipoteka müqaviləsi ilə yüklü edilib.

Kredit müqavilələri üzrə yuxarıda göstərilən məbləğlərdə kreditlərin verilməsi nəzərdə tutulsa da, həmin kreditlər mənə verilməyib və cavabdeh \_\_\_\_\_\_\_\_\_\_\_\_\_\_\_\_\_\_\_\_\_\_ həmin pulları kimə verməsindən məlumatım yoxdur. Belə ki, kredit müqaviləsi imzalanarkən mənə bildirilmişdi ki, ödənişlər Bank tərəfindən həyata keçiriləcək.

Kredit məbləğinin mənim tərəfimdən alınmamasına baxmayaraq \_\_\_\_\_\_\_\_\_\_\_\_\_\_\_ QSC həmin pulların məndən tutulmasına dair Bakı şəhər Xətai rayon Məhkəməsində iddia qaldırıb.

Mülki Məcəllənin 739.1-ci maddəsinə əsasən borc müqaviləsinə görə, iştirakçılardan biri (borc verən) pula və ya digər əvəz edilən əşyalara mülkiyyət hüququnu digər iştirakçıya (borc alana) keçirməyi öhdəsinə götürür, digər iştirakçı (borc alan) isə aldıqlarını müvafiq olaraq pul və ya eyni keyfiyyətdə və miqdarda olan eyni növlü əşyalar şəklində borc verənə qaytarmağı öhdəsinə götürür.

Kredit müqaviləsində qeyd edilən məbləğlər mənə verilməyib, mən aldadılmışam, buna görə də hazırki mübahisəyə Mülki Məcəlləsinin 339-cu maddəsinin tələbləri tətbiq edilməlidir.

Mülki Məcəllənin 339.2-ci maddəsinə əsasən, şəxs əqd bağlanması məqsədilə aldadıldıqda həmin əqdi mübahisələndirə bilər. Belə mübahisələndirmə əqdin aldatma olmadan bağlana bilməyəcəyinin aşkar olduğu hallarda həyata keçirilir.

Kredit müqavilələri mənim tərəfimdən imza edilsə də, qeyd edilən məbləğlər mənə verilməyib, onların kim tərəfindən götürülməsi barədə heç bir məlumatım yoxdur, mən aldadılmışam. Bu da kredit müqavilələrinin etibarsız hesab edilməsi üçün əsasdır.

Azərbaycan Respublikası Mülki Prosessual Məcəlləsinin 149-150-ci maddələrinə əsasən Məhkəmədən

**Xahiş edirəm:**

Mənimlə \_\_\_\_\_\_\_\_\_\_\_\_\_\_\_\_\_ ASC arasında \_\_\_\_\_\_\_\_\_\_\_\_\_\_\_-cü ildə bağlanmış \_\_\_\_\_\_\_\_\_\_\_\_\_\_\_\_\_\_ saylı kredit müqavilələrinin etibarsız hesab edilməsinə dair qətnamə qəbul edəsiniz.

**Qoşma**: iddia ərizəsi, dövlət rüsumunun ödənilməsinə dair qəbz, Kredit müqavilələrinin surəti, etibarnamə və order

***İmza:***

***Tarix:***